แฟนผมตกขาวเยอะมาก บางครั้งเปนน้ำสีขาว บางครั้งเป็นก้อน บางครั้งมีสีขาวครีม เกิดจากอะไรคับ มีเพศสัมพันธ์กับแฟน โดยไม่ป้องกัน ไม่เคยเสร็จ ก่อนจะมีอะไรกันชักมาก่อนทุกครั้ง
สวัสดีค่ะ หากตกขาวมีปริมาณมากกว่าปกติ อาจเกิดจาก- มีการเปลี่ยนแปลงของเชื้อแบคทีเรียในช่องคลอด แต่มักจะมีกลิ่นเหม็นร่วมด้วย- การติดเชื้อราในช่องคลอด แต่จะมีอาการคันช่องคลอดมากร่วมด้วย- การติดเชื้อปรสิตในช่องคลอด แต่ตกขาวมักจะมีสีแปลกไป เช่น เขียว เทา หรือาจมีฟอง มักมีกลิ่นเหม็น และทำให้แสบหรือคันช่องคลอด อวัยวะเพศภายนอกบวมแดงได้- การติดเชื้อโรคทางเพศสัมพันธ์อื่นๆ เช่น หนองในแท้ หนองในเทียม เริม เป็นต้น แต่ตกขาวมักจะมีกลิ่นเหม็น มีเจ็บหรือแสบช่องคลอดร่วม มีปัสสาวะที่ผิดปกติ ปวดท้องน้อย มีไข้ เป็นต้นดังนั้น หากยังคงมีตกขาวปริมาณมากออกมาทุกวัน หรือมีอาการอื่นๆ ร่วม แนะนำควรไปพบสูติ-นรีแพทย์เพื่อตรวจหาสาเหตุค่ะสำหรับเรื่องการตั้งครรภ์ หากมีเพศสัมพันธ์ แต่ฝ่ายชายไม่ได้ถึงจุดสุดยอด และไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ดังนั้น อาการตกขาวที่เป็นอยู่จึงไม่น่าเกิดจากการตั้งครรภ์ อย่างไรก็ตาม หากมีอาการขาดประจำเดือน ก็ควรตรวจหาการตั้งครรภ์ดูด้วยค่ะ